Suldati Libjani li x-xogħol tagħhom huwa li joffru sigurtà fl-uffiċċju tal-Prim Ministru ma ħallewx karozzi jitilqu mill-bini bi protesta għax ilhom ma jitħallsu. Kelliemi għall-gvern ma riedx jagħti aktar dettalji jew jgħid jekk il-Prim Ministru Abdullah al-Thinni  kienx fost dawk maqbuda ġol-bini fil-qalba ta’ Tripli. Membru tal-istaff tal-PM kkonferma li l-impjegati ilhom ma jitħallsu mhux ħażin. Al Thinni rriżenja x-xahar li għadda minn Prim Ministru wara li qal li attakkawlu l-famiolja. Il-ġimgħa l-oħra, il-parlament  għażel lil Ahmed Maiteeq bħala s-suċċessurt tiegħu f’vot kaotiku. Al Thinni se jibqa’ fil-kariga sakemm Maiteeq jifforma gvern.